එමෙන්ම මහනුවරින් 32 කු, මාතලෙන් 25 දෙනෙකු සහ කිලිනොච්චියෙන් ආසාදිතයන් 20 දෙනෙකු වාර්තාවී ඇති බවයි කොවිඩ් 19 පැතිරීම වැළැක්වීමේ ජාතික ක්‍රියාන්විත මධ්‍යස්ථානය කියා සිටියේ.කෙසේ වෙතත් රට තුලින් වාර්තාවන ආසාදිතයන් පිළිබඳ නිවැරදි සංඛ්‍යාලේඛණ ඉදිරිපත් කරන්නේද යන්න පිළිබඳ මේ වනවිට ගැටළු පවතින බව රජයේ වෛද්‍ය නිලධාරීන්ගේ සංගමයේ සංස්කාරක වෛද්‍ය හරිත අලුත්ගේ ප්‍රකාශ කළා.මේ අතර නව කොරෝනා ප්‍රභේදය රට තුළ කොතරම් දුරට ව්‍යාප්තව පවතින්නේද යන්න මේ වනවිට සෞඛ්‍ය අමාත්‍යාංශය අධ්‍යයනය කරමින් සිටින බව ප්‍රාථමික සෞඛ්‍ය සේවා, වසංගත රෝග හා කොවිඩ් රෝග පාලන කටයුතු රාජ්‍ය අමාත්‍යාංශයේ ලේකම් විශේෂඥ වෛද්‍ය අමල් හර්ෂ ද සිල්වා අද පැවති මාධ්‍ය හමුවකදි කියා සිටියා.දංකොටුව - බුජ්ජම්පොල ප්‍රදේශයේ පවත්වාගෙන යන කුකුළු ආහාර නිෂ්පාදනය කරන ආයතනයකින් කොරෝනා ආසාදිතයන් 36 දෙනෙකු වාර්තාවී තිබෙනවා.